# Repræsentantskabsmøde i KVO

17. juni 2021

**Tid og sted: Torsdag den 17. juni 2021 kl. 18.00 på Ejbymøllevej 22. (Møllebygningen).**

**Bestyrelsens beretning v. formand. (Henning Jensen)**

**Dette KVO repræsentantskabsmøde er det 19. ordinære siden stiftelsen i 2001. Vi har i denne periode afholdt 4 bestyrelsesmøder siden sidste ordinære repræsentantskabsmøde.**

**Konstituering af bestyrelsen som følger:**

**Formand: Henning Jensen, Næsby Vandværk.**

**Næstformand.: Claus Orthmann Andersen.**

**Kasserer: Henrik Uhd Markussen, VCS.**

**Best. Medlem.: Tage Rasmussen, Brændekilde Vandværk**

**Sekretær.: Niels Andersen, Allesø Vandværk.**

**Evaluering af repræsentantskabsmøde 2019:**

**Der blev på første bestyrelsesmøde evalueret på repræsentantskabsmødet, og der var general enighed om at, der var gode indlæg fra Odense Kommune, samt et godt fagligt indlæg fra Leif Koch før repræsentantskabsmødet:**

**Vi vil fortsætte med faglige indlæg ved fremtidige repræsentantskabsmøder.**

**Dog har vi i år undladt indlægget pga. den usikre tid med Corona.**

**Regulativ for Vandværker i Odense Kommune:**

**Danske Vandværker og Danva har opdateret branchevejledningen for Regulativ for almene Vandforsyninger.**

**Vi har tilrettet regulativet så det omfatter alle almene Vandforsyninger i Odense Kommune.**

**Arbejdet med at få regulativet godkendt er sat i bero, da der er en klagesag vedrørende Faaborg-Midtfyn Kommunes afslag på at godkende et regulativ, der er udfærdiget på baggrund af Branchevejledningen. En del af afslaget omhandler nogle nye bestemmelser i pkt. 8.1.8, 8.1.9 og 9.17, der giver vandforsyningen mulighed for at afbryde forsyningen til forbrugeren. Faaborg-Midtfyn Kommune vurderer, at bestemmelserne er i strid med gældende lovgivning, og at der ikke er hjemmel til at overføre vandforsyningslovens strafbestemmelser i §84 til vandforsyningen.**

**Beredskabsplanplan:**

**Beredskabsplanen for vandforsyningen i Odense Kommune godkendt og offentliggjort den 24. marts 2020, se link:** [**https://www.odense.dk/borger/miljoe-og-affald/vand/beredskabsplan-for-vandforsyning**](https://www.odense.dk/borger/miljoe-og-affald/vand/beredskabsplan-for-vandforsyning)

**Brandhane status beredskab Fyn:**

**Den 11. marts 2020 havde vi et møde med Rene Bondo fra Beredskabsstyrelsen, for at få klarhed over, Brandhanernes ejerskab, hvilke brandhaner ønskes bevaret/nedlagt samt fremtidig vedligeholdelse/udskylning af brandhaner.**

**Det blev fastlagt at Beredskabscenter Fyn, som er ejet af de fynske kommuner, har ejerskab og ansvar for vedligeholdelse af brandhaner.**

**Rene Bondo oplyste at de ønsker at lave en vurdering af hvilke brandhaner de vil bibeholde til brandslukning samt hvilke der skal nedlægges på sigt. (Det handler om økonomi).**

**Rene Bondo er også villig til at forhandle med forsyningerne, om at de selv kan skylle deres brandhaner, mange brandhaner har ikke været skyllet i mange år.**

**Henrik Uhd Markussen fra VCS. Og jeg vil prøve at forhandle en pris på visuel kontrol, udskylning samt lænsning af brandhaner i vores områder.**

**Kontaktperson ved Beredskab Fyn vedr. brandhaner er Anders Højhus Andersen.**

**Anders kan kontaktes på tlf. 30334253 eller mail brandhane@beredskabfyn.dk.**

**Vandværker der planlægger renoveringer af ledninger med brandhaner bør, tage en dialog med**

**Beredskab Fyn om det fremtidige behov for brandhaner på strækningen.**

**Ny LER-lov (LER 2.0) trådte i kraft 1. juli 2019:**

**Dette indebærer at alle ledningsejere fremover skal lægge deres ledningsoplysninger ind i et digitalt register som kan oprettes i et system som kan svare på LER forespørgsler inden for 2 timer. Vi havde 3,5 år til at få vores ledningsnet digitaliseret og oprettet til at svare. Det skal være oprettet ved udgangen af 2022**

**I kan læse mere om den kommende lov på** [**www.ler.dk**](http://www.ler.dk)**. (LER 2,0)**

**Fremtidige projekter i KVO:**

**Vi følger op på samarbejdet med Beredskabscenter Fyn vedrørende Brandhaner.**

**Og så vil vi meget gerne have forslag til fremtidige projekter i KVO bestyrelsen.**

**Hjemmeside:** [**kvodense.dk**](http://www.kvodense.dk) **:**

**Akse Snerling fra Søhus Vandværk opdaterer løbende KVOs hjemmeside.**

**På hjemmesiden findes bl.a. genveje til KVOs Vandforsyninger, Vedtægter, Vandværkets regulativ samt Geus/Jupiter for informationer om Vandprøver og Boringsprofiler.**

**Diverse referater samt repræsentantskabsmødets beretning vil blive lagt ud på hjemmeside.**

**Jeg vil gerne takke Aksel for det store arbejde han lægger i dette arbejde.**

**Vandværker:**

**Lindved Vandværk er i 2020 overtaget af VCS.**

**Vi er nu 11 almene vandforsyninger tilbage i Odense Kommune.**

**Tak**

**Tak til de 3 repræsentanter fra Odense Kommune, Eva Fischer Nielsen, Richard Jensen og Birgitte Larsen for godt samarbejde gennem året.**

**Til sidst vil jeg takke bestyrelsen og også medlemmerne for godt samarbejde gennem året.**

**Henning Jensen.**